CELEX: 22009D0151
Language: bg
Date: 2009-12-04 00:00:00
Title: Решение на Съвместния комитет на ЕИП № 151/2009 от 4 декември 2009 година за изменение на приложение XXI (Статистика) към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/52
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 151/2009
   от 4 декември 2009 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение на Съвместния комитет на ЕИП № 113/2009 от 22 октомври 2009 г. (1)
               
            
         
               (2)
            
            
               Регламент (ЕО) № 250/2009 на Комисията от 11 март 2009 година за прилагане на Регламент (ЕО) № 295/2008 на Европейския парламент и на Съвета по отношение на определенията на характеристиките, техническия формат за предаване на данните, изискванията за двойно предоставяне на данни въз основа на NACE Rev.1.1 и NACE Rev.2 и за дерогациите във връзка със структурната бизнес статистика (2) следва да бъде включен в Споразумението.
            
         
               (3)
            
            
               Регламент (ЕО) № 251/2009 на Комисията от 11 март 2009 година за прилагане и изменение на Регламент (ЕО) № 295/2008 на Европейския парламент и на Съвета по отношение на сериите от данни за съставяне във връзка със структурната бизнес статистика и адаптациите, необходими след прегледа на статистическата класификация на продуктите по дейности (КПД) (3) следва да бъде включен в Споразумението.
            
         
               (4)
            
            
               Регламенти (ЕО) № 2700/98 (4) и (ЕО) № 2702/98 (5), на Комисията, които са включени в Споразумението, се отменят с Регламент (ЕО) № 250/2009, същевременно разпоредбите им продължават да се прилагат по отношение на събирането, изготвянето и предоставянето на данни за референтните години до 2007 г. включително.
            
         
               (5)
            
            
               Регламент (ЕО) № 2701/98 (6) на Комисията, който е включен в Споразумението, се отменя с Регламент (ЕО) № 251/2009, същевременно разпоредбите му продължават да се прилагат по отношение на сериите от данни, които следва да бъдат предоставени за референтните години до 2007 г.,
            
         РЕШИ:
   Член 1
   Приложение XXI към Споразумението се изменя, както следва:
   
               1.
            
            
               В точка 1 (Регламент (ЕО) № 295/2008 на Европейския парламент и на Съвета) се добавя следното:
               „ изменен с:
               
                           —
                        
                        
                           
                              32009 R 0251: Регламент (ЕО) № 251/2009 на Комисията от 11 март 2009 г. (ОВ L 86, 31.3.2009 г., стр. 170).“
                        
                     
         
               2.
            
            
               След точка 1й (Регламент (ЕО) № 1670/2003 на Комисията) се създават следните точки:
               
                           „1к.
                        
                        
                           
                              32009 R 0250: Регламент (ЕО) № 250/2009 на Комисията от 11 март 2009 година за прилагане на Регламент (ЕО) № 295/2008 на Европейския парламент и на Съвета по отношение на определенията на характеристиките, техническия формат за предаване на данните, изискванията за двойно предоставяне на данни въз основа на NACE Rev.1.1 и NACE Rev.2 и за дерогациите във връзка със структурната бизнес статистика (ОВ L 86, 31.3.2009 г., стр. 1).
                        
                     
                           1л.
                        
                        
                           
                              32009 R 0251: Регламент (ЕО) № 251/2009 на Комисията от 11 март 2009 година за прилагане и изменение на Регламент (ЕО) № 295/2008 на Европейския парламент и на Съвета по отношение на сериите от данни за съставяне във връзка със структурната бизнес статистика и адаптациите, необходими след прегледа на статистическата класификация на продуктите по дейности (КПД) (ОВ L 86, 31.3.2009 г., стр. 170).
                           За целите на това Споразумение разпоредбите на регламента се четат със следното адаптиране:
                           Лихтенщайн се освобождава от събирането на данни за сериите от данни 9C и 9D съгласно приложение I. Лихтенщайн предоставя данни на равнището на разбивка по дейности в съответствие с NACE Rev.2, единствено до равнището на 2-рата цифра.“
                        
                     
         
               3.
            
            
               В точка 1а (Регламент (ЕО) № 2700/98 на Комисията) и точка 1в (Регламент (ЕО) № 2702/98 на Комисията) се добавя следната поправка:
               „За целите на това споразумение разпоредбите на регламента се изменят по следния начин:
               В съответствие с член 6 от Регламент (ЕО) № 250/2009 този регламент се отменя. Разпоредбите му обаче продължават да се прилагат по отношение на събирането, изготвянето и предоставянето на данни за референтните години до 2007 г. включително.“
            
         
               4.
            
            
               Към точка 1б (Регламент (ЕО) № 2701/98 на Комисията) се добавя следната поправка:
               „За целите на това споразумение разпоредбите на регламента се изменят по следния начин:
               В съответствие с член 2 от Регламент (ЕО) № 251/2009, този регламент се отменя. Разпоредбите му обаче продължават да се прилагат по отношение на сериите от данни, които трябва да бъдат предоставени за референтните години до 2007 г. включително.“
            
         Член 2
   Текстовете на регламенти (ЕО) № 250/2009 и № 251/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (7).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 334, 17.12.2009 г., стр. 15.
   
      (2)  ОВ L 86, 31.3.2009 г., стр. 1.
   
      (3)  ОВ L 86, 31.3.2009 г., стр. 170.
   
      (4)  ОВ L 344, 18.12.1998 г., стр. 49.
   
      (5)  ОВ L 344, 18.12.1998 г., стр. 102.
   
      (6)  ОВ L 344, 18.12.1998 г., стр. 81.
   
      (7)  Без посочени конституционни изисквания.